runetrust/blame-folketinget-dk huggingface dataset:
Monika Rubin (M), 2024-05-29:
Mange tak til ordføreren for spørgsmålet.
Jeg tænkte nok, at det var det, ordføreren vil spørge om, når han nu også har spurgt alle de andre ordførere om det.
Det er jo sådan, at det er en EU-opgave at blive helt fri for Putins gas, men det er også en dansk opgave.
Jeg tror, det er på mandag, at man genstarter Tyrafeltet; man har renoveret det eller gjort noget, som gør, at når det kommer helt op at køre, bliver vi fri for den gas i Danmark, og vi får vi faktisk også nok til, at vi kan eksportere.
Det her med gassen er en af de ting, vi skal gøre.
Vi skal blive fri for Putins gas, og det er vi i regeringen også på vej til at gøre noget for at vi bliver.
Men vi skal også have den grønne omstilling endnu højere op i fart, og det er jo også derfor, at regeringen nu laver det største udbud på havvindmøller, hvilket jo også vil få os i mål.
Så vi gør, hvad vi kan.
Men vi vil meget gerne have flere input – det er altid godt at tale sammen.
Tak til ordføreren for de mange spørgsmål på en gang.
Jeg skal prøve at se, om jeg kan besvare dem, men jeg vil helst ikke skydes det i skoene, hvis ikke jeg når det hele, for jeg har kun 1 minut.
For det første vil jeg gerne lige starte med sige, at det ikke er en dejlig, varm historie at flygte fra et land.
Det er ikke en dejlig, varm historie at skulle efterlade alt det, man er opvokset med, efterlade hele sin familie bag sig, det er ikke en dejlig, varm historie.
I forhold til tolkegebyret vil jeg sige, at ja, jeg gik til valg på at fjerne tolkegebyret, for jeg mener ikke, det er godt i forhold til ulighed i sundhed, men Moderaterne er også en del af en regering, og i en regering går man på kompromis.
Vi kommer ikke til at vælte en regering på baggrund af et tolkegebyr.
Det er jo helt absurd at tro det.
Men jeg kommer til at forsøge at overbevise mine regeringskolleger fortsat, for jeg mener ikke, at det er god idé.
I forhold til det sidste må jeg bede spørgeren om at stille spørgsmålet igen, for tiden er gået.
Kim Edberg Andersen (DD), 2024-05-29:
Tak for det, og tak til ordføreren.
Det startede jo som en rigtig god tale, hvor ordføreren fortæller om sin fars flugt fra Iran.
Det er jo en dejlig, varm historie, som vi alle sammen kan forholde os til, og det føles godt i maven, og hvis ikke man har fulgt, hvordan Moderaterne stort set siger noget nyt, hver eneste gang de går på talerstolen, kunne man godt forledes til at tro, at det var et rigtig rart parti.
Men ordføreren er også kendt for på sin hjemmeside at skrive, at vi skal fjerne tolkegebyret, men Moderaterne stemmer for tolkegebyret.
Gruppeformanden er imod, at vi skal have fjernet håndtrykket, men Moderaterne stemmer for, at håndtrykket skal blive.
Og ordførerens egen formand var aktivt opsøgende i forhold til OSCE for at få indført en koranlov i Danmark, som lige nøjagtig indfører det, som ordførerens egen far er flygtet fra, nemlig et misforstået religiøst samfund, hvor vi lige pludselig skal gøre vold på vores egen ytringsfrihed – den ytringsfrihed, som ordførerens far er kommet for at få.
Hvordan har ordføreren det i maven med at være i et parti, hvor ordførerens formand har været aktivt opsøgende for at indføre det – aktivt opsøgende!
Monika Rubin (M), 2024-05-29:
Mange tak for spørgsmålet.
Det er jo svært for mig at svare på på nuværende tidspunkt, for det er jo ikke en realitet, det findes ikke i EU.
Men vi kommer til at kæmpe for, at det kommer til at findes i EU, ligesom Green Deal findes i EU.
Så derfor skal man jo sammen på EU-niveau finde ud af, hvordan man strikker det her sammen.
Hvordan får vi et større samarbejde, og hvordan får vi sat EU-krav i forhold til vores havmiljø, ligesom vi gør med klimaet?
For havmiljøet er også en vigtig del af hele vores liv i princippet.
Sascha Faxe (ALT), 2024-05-29:
Og det med at henvise til andre ordførere synes jeg måske også efterhånden er en lille smule tyndt.
Men så lad mig spørge på en anden måde: Hvordan ville Blue Deal se ud, hvis det blev rullet ud i Danmark?
Monika Rubin (M), 2024-05-29:
Tak til ordføreren for spørgsmålet.
Og ja, det er jo korrekt, at Moderaterne er et parti, der ikke har siddet i Folketinget i meget, meget lang tid.
Vi har været her i halvandet år, og den politik, der er blevet ført hen over de sidste mange år, er jo den, der er skyld i, at vores hav har det på den måde, som det har nu.
Det skal vi jo så forsøge at rydde op i nu.
Det gør vi ved netop at trække i arbejdstøjet og sætte penge af i en akutpakke og tage kvælstof med ind i trepartsforhandlingerne.
Vi kommer også til at løfte det i EU, og vi kommer simpelt hen til at gøre, hvad vi kan.
Jeg har tillid til, at vores miljøminister også gør, hvad han kan på det her område.
Han har også sagt, at han kommer til at stramme vejledningerne.
Så hvis der spørges til flere tekniske detaljer om det, bliver jeg nødt til at henvise til miljøministeren.
Men i Moderaterne har vi tillid til, at miljøministeren også gør, hvad han kan for at forbedre vores havmiljø i Danmark.
Sascha Faxe (ALT), 2024-05-29:
Tak, og tak til ordføreren for talen.
Det kan betale sig at forurene i det her land, så derfor vil jeg fortsætte der, hvor min ærede kollega fru Mona Juul og ordførerne fra Radikale og Enhedslisten slap.
At det kan betale sig, har vi set med IWS ved Agersø Sund, hvor vi tillader udledning af norsk oliespildevand.
Vi ser det også ved pesticidfabrikken Cheminova, som har udledt kemikalier længere, end nogen herinde næsten kan huske, og hvor der stadig udledes miljøfarlige kemikalier, uagtet dårlige kemiske og økologiske tilstande, uagtet at grænseværdierne allerede er overskredet.
Nu tager Moderaterne til Bruxelles for at lave en Blue Deal, men hvad med herhjemme?
Hertillands sidder I på magten, og det kan godt være, at ordføreren selv er lige så ny i politik som undertegnede, men I sidder der med partier og politikere, der har siddet på magten samlet set i rigtig, rigtig mange år, og som har ansvaret for, at vores hav er dødt.
Derfor har jeg et ja-nej-spørgsmål: Kan Moderaterne stå fuldt på mål for den politik, miljøministeren fører herhjemme?
Fører han Moderaternes politik?
Mette Thiesen (DF), 2024-05-29:
Eller 8 milliarder – nå, spøg til side.
Ordføreren formår fuldstændig effektivt at omgå det, jeg egentlig stillede som spørgsmål.
Når man har en EP-kandidat, som deltager i, hvad man bedst kan kalde et shariamøde, og når man har en spidskandidat, som mener, at der skal komme 7.000 migranter til Danmark, hvordan i alverden kan man så mene, at man fører en stram og fair udlændingepolitik?
Er det egentlig bare det, der ligger bag?
Monika Rubin (M), 2024-05-29:
Tak til fru Mette Thiesen for spørgsmålet.
Jeg synes lidt, at der blev gået vældig let hen over det her med de tomme træsko, for det er et kæmpeproblem, at vi mangler arbejdskraft i Danmark.
Jeg kan forstå på ordførerens parti, at man jo helst heller ikke må have tørklæde på, når man arbejder i vores velfærdssamfund, og at seniorerne skal komme og redde hele vores velfærdssamfund, fordi vi har så mange seniorer, der er helt jobparate og bare klar til at tage et arbejde på arbejdsmarkedet.
Men vi er jo ikke Norge.
Vi er jo et andet land.
Så vi kan heller ikke bare sammenligne tallene fra Norge med Danmark.
Så jeg kunne rigtig godt tænke mig at høre, hvad ordføreren vil gøre ved den mangel på arbejdskraft, vi har.
Når det så er sagt, skal vi styrke de ydre grænser i EU.
For hvis de først bryder sammen, er 7.000 eller 5 millioner eller 10 millioner dit mindste problem.
Så kan vi simpelt hen ikke holde vores grænser, heller ikke i
Danmark
Mette Thiesen (DF), 2024-05-29:
Tusind tak, og tak for talen.
Jeg vil egentlig bare sige, at når vi i Dansk Folkeparti taler om hjemsendelser, handler det jo ikke om tomme træsko på sygehusene.
Så handler det tværtimod om tomme fængsler, tomme ghettoer og tomme jobcentre, og hvor ville det dog være velsignet.
Når Moderaterne har en EP-kandidat, som deltager i, hvad man bedst kan kalde et shariamøde, og når man har en spidskandidat til EP-valget, som gerne vil have 7.000 migranter til Danmark, kunne jeg godt tænke mig at høre ordføreren, om man mener, at det virkelig er at stå for en stram og fair udlændingepolitik, som jeg tror man fra Moderaternes side kalder det.
Monika Rubin (M), 2024-05-29:
Jeg synes, der bliver sagt mange ting på en gang her.
Men EU har jo på 2 år formået at reducere importen af russisk gas fra ca. 45 pct. af deres samlede gasimport til ca. 15 pct. Så vi er jo også godt på vej i EU.
Men vi skal jo gøre noget både i EU og i Danmark, og Tyrafeltet er jo styret fra dansk side.
Så kan det godt være, at det ikke er nok for ordføreren, men det er jo også et greb, man kan benytte.
Martin Lidegaard (RV), 2024-05-29:
Det, som EU-landene gav hinanden håndslag på, og det, som indgik i det danske nationale kompromis, var, at vi ville sænke vores gasforbrug.
Det hjælper ikke noget på Danmarks import af russisk gas, at vi har et Tyrafelt i funktion, for vi er jo en del af det europæiske marked, så man kan ikke bruge det til at sige, at Danmark bruger mindre russisk gas.
Den gas, vi producerer, ryger ind på det fælleseuropæiske marked, og det fælleseuropæiske marked importerer i dag 15 pct. af sin gas fra Rusland.
Det kan ikke være tilfredsstillende.
Monika Rubin (M), 2024-05-29:
Undskyld mig, men hvad er det for en måde at tale om vores medborgere på?
Det synes jeg simpelt hen er meget, meget mærkværdigt.
Hver en stemme i Danmark tæller og er vigtig.
Jeg er ked af, hvis ordføreren føler, at jeg omgik spørgsmålet.
Jeg synes, at jeg har svaret på det med vælgermødet, som Moderaterne ikke afholdt, men deltog i.
Og jeg prøvede også at svare på det med vores ydre grænser i EU.
Tak for det opfølgende spørgsmål.
Vi sidder jo netop i en regering, som har gjort det nemmere for regionerne at lave regionsklinikker.
Grunden til, at alles Lægehus er opstået, er, at regionerne ikke har formået at lave de her regionsklinikker.
Det er ikke alle læger, der har lyst til at slå sig ned og have egen praksis, så derfor bliver vi nødt til at have flere forskellige tilbud til lægerne, sådan at vi får lægerne ud i hele Danmark, og der skal vi kigge på danmarkskortet bredt set og ikke på de enkelte regioner.
Det er i hvert fald vores forslag, og det støtter PLO også op om.
Signe Munk (SF), 2024-05-29:
Jeg må indrømme, at jeg ikke kan se linjen i det.
Noget af det, vi kan se faktisk virker ude i landdistrikterne dér, hvor der er ydernumre, men hvor der ikke er læger, der bruger ydernumrene, er jo netop at oprette regionsklinikker.
Men det er enormt svært for regionerne i dag.
Det er heldigvis det, der kommer til at ske i Thyborøn, hvor der var et helt elendigt tilbud fra Alles Lægehus.
Det undrer mig, at det mangler i Moderaternes sundhedspolitik, at man vil tage fat om de her licensklinikker og få dem ryddet af vejen, for der er ikke et ordentligt lægetilbud i yderområderne, hvis det fortsætter med at være en del af løsningen.
Thomas Skriver Jensen (S), 2024-05-29:
Tak for det.
Jeg vil godt starte med at rose hr. Alex Vanopslagh.
Jeg synes, det var en rigtig god tale i de første 7-8 minutter omkring Ukraine og deres frihedskamp og om, hvordan det også er vores frihedskamp, og jeg er fuldstændig enig.
Så knækkede det lidt for mig i slutningen, da hr. Alex Vanopslagh så kigger ned, hvor den danske regering sidder, og siger: Så giv os da det valg, for I er for uambitiøse.
Det afføder jo det helt naturlige spørgsmål: Kan hr. Alex Vanopslagh ikke nævne bare ét andet europæisk land, der gør mere, end Danmark gør, i forhold til vores størrelse, for at hjælpe Ukraine – bare ét?
Alex Vanopslagh (LA), 2024-05-29:
Vi kommer også til at fremlægge den fulde finansiering inden et valg.
Vi er aldrig gået til valg på en plan, der ikke har været fuldt ud finansieret.
Så det kommer vi jo til.
Og det er jo fair nok, at det optager Socialdemokratiet meget, at det skulle være et tegn på uansvarlighed, at vi lige venter lidt med at fremlægge hele planen, og jeg synes, det er meget spændende med den optagethed af Liberal Alliance.
Og hvis jeg på den måde kan udgøre noget lim i regeringen, der kan holde den her regering sammen og give den en mening, bidrager jeg jo gerne til det.
Jesper Petersen (S), 2024-05-29:
Ja, det tror jeg da at der er mange der glæder sig til, fordi det jo hører med til det at have en ordentlig og redelig politisk debat om, hvordan vores samfund skal udvikle sig, og hvad vores prioriteringer egentlig er.
Og hvis vi andre kom med et tilsvarende forslag i den overskriftsform og uden at levere en egentlig finansieret pakke om så voldsomt stort et milliardbeløb – og så taler vi slet ikke om, hvor meget det vil øge uligheden, hvad jeg også er uenig i – ville det jo blive betragtet som stærkt, ja, uansvarligt og mangelfuldt.
Så jeg synes egentlig bare, at det samme krav bør stilles til Liberal Alliance og hr. Alex Vanopslagh.
Når man lægger så store løfter frem, må der også følge finansieringsforslag med.
Alex Vanopslagh (LA), 2024-05-29:
Bare for at få det faktuelle på plads, vil jeg sige, at vi jo er gået til valg i samtlige valgkampe på en fuldt ud finansieret økonomisk plan.
Det har vi så som regel gjort med et 10-årigt sigte, og så har vi sagt, at vi ved næste valg kommer til at have et 4-årigt sigte.
Og det betyder, at på den del, der handler om personskattespørgsmålet, indkomstskattespørgsmålet, vil vi cirka kunne nå halvt så langt, som vi kunne tidligere i vores 10-årsplaner så at sige.
Der har vi så fremlagt finansiering af mere end halvdelen ved at rulle den stigning i antallet af administrativt ansatte, der har været i staten, tilbage til 2018-niveau.
Alene det forslag vil give 9 mia. kr.
Så kan man jo tilsvarende have nogle krav, som vi har beskrevet i vores udspil om en bindende bureaukratilov, om mindre administration i regionerne og overadministration i kommunerne, og så er der en stor del af finansieringen der.
Og som sagt fremlægger vi resten af planen i god tid inden et valg.
Og det kan jeg jo forstå at I glæder jer til.
Jesper Petersen (S), 2024-05-29:
Liberal Alliance foreslog for ikke så længe siden en meget markant og meget ulighedsskabende skattepolitik for den kommende valgperiode.
Det var så i øvrigt bare første skridt i forhold til de her 50 mia. kr., som man vil lette skatten med i næste valgperiode eller sætte skatten ned med.
Men trods det, at man både holder foredrag og udgiver bøger og holder taler her i dag, fortæller Liberal Alliance ikke noget om, hvordan man skal finansiere det, hvor de penge skal komme fra, og hvad prioriteringen er her.
Det ville vel egentlig være mest ansvarligt at fortælle det, ville det ikke?
Hr. Alex Vanopslagh har jo chancen nu for at give det svar, som det ville være sundt for den politiske debat at få.
Alex Vanopslagh (LA), 2024-05-29:
Når jeg svarede, at jeg mener, det skal undersøges, er det jo, fordi jeg ikke ved det.
Men jeg ved, at jeg mener, det skal undersøges, og jeg ved, at der i hvert fald er en del derude, der påstår – også blandt eksperter – at loven rammer skævt.
Det kunne da være rart at få at vide, om Socialdemokratiet mener, at man bare skal være ligeglad med den kritik, at vi ikke skal have nogen evaluering, at vi ikke skal have nogen høringer, at vi ikke skal samle mere viden ind for at se, om der er nogle ting, der skal justeres.
Hvis det er socialdemokratisk politik, så okay.
Men det synes jeg ikke er en god ting.
Camilla Fabricius (S), 2024-05-29:
Tak for det.
Jeg synes, at der her virkelig bliver gået langt udenom på et ellers meget simpelt spørgsmål, for jeg spurgte egentlig ordføreren, hvad han mente, så jeg gentager: Mener ordføreren, at den samtykkebaserede lovgivning gør, at uskyldige bliver dømt, eller mener han, at uskyldige ikke bliver dømt?
Alex Vanopslagh (LA), 2024-05-29:
Jeg mener jo bare, det skal afdækkes, i hvor udbredt grad de ændringer, vi har foretaget og bakket op om i forhold til samtykkeloven, har medført en situation, hvor man har svækket noget sådan basal retssikkerhed hos nogle borgere.
Der har været en stribe af artikler i Weekendavisen med nogle ret voldsomme historier, og der mener jeg da at vi har en pligt til som lovgivere i det her land at tage den kritik alvorligt, at vi undersøger, evaluerer og eventuelt justerer, hvis det viser sig at være nødvendigt.
Men det er jo klart, at hvis de forskellige undersøgelser og evalueringer, der er, viser, at der absolut ingen problemer er, at det bare nogle, der klynker i medierne, så er der jo ikke noget problem.
Men vi mener, det skal undersøges.
Camilla Fabricius (S), 2024-05-29:
Tak for talen.
Jeg må ærligt sige, at jeg lige blev lidt forvirret for lidt siden, da ordføreren talte om den samtykkebaserede lovgivning.
Jeg skal bare være helt sikker: Mener ordføreren, at uskyldige bliver dømt, eller mener hr. Alex Vanopslagh, at uskyldige ikke bliver dømt?
Alex Vanopslagh (LA), 2024-05-29:
Ordføreren har jo erfaring med at fremme synspunktet om, at man skulle have en bindende klimalov.
Altså, det blev set som et outreret synspunkt engang.
Jeg har da også i sin tid kritiseret det, men selv håbløse tilfælde som mig selv er jo blevet rykket på den dagsorden.
Så kan man måske også rykke en håbløs regering.
Det er jo at blive ved med at presse på for, at den her dagsorden er vigtigere.
Og ordføreren har jo helt ret i, at der faktisk er noget godt i den der metode med at sige: Nu forpligter vi os på målene, selv om vi ikke har løsningerne, og så må vi finde dem undervejs.
Vi foreslår det samme med en bindende bureaukratilov, og det skulle vi også have indset, dengang man lavede klimaloven.
Torsten Gejl (ALT), 2024-05-29:
Jeg er glad for, at ordføreren endelig synes, at Alternativet er ved at komme op på siden af Liberal Alliance, når det gælder grøn politik.
Regeringens svar på det her er jo, at vi skal være mere specifikke.
Man kan sagtens komme med et mål.
Da vi lavede klimaloven, kom vi med et meget uspecifikt mål: 70 pct.s CO 2 -reduktion i 2030.
Og så skulle vi finde ud af, hvordan det kunne løses.
Det er jo det med at sætte mål: Man forpligter sig.
Man sætter hånden på kogepladen, og så er man nødt til i et bredt flertal at løse det.
Nu skal vi pludselig være meget konkrete for at have lov til at tale om det og sætte meget konkrete mål.
Hvad gør vi?
Prøver vi at lave et meget konkret mål, en ramme?
Hvordan sikrer vi, at regeringen ikke får et eller andet, de bare kan sige nej til og pille i?
Hvordan kommer vi videre med det?
Alex Vanopslagh (LA), 2024-05-29:
Næh, men det giver jo heller ikke mening, at jeg skal nævne et land, for det, jeg sagde i talen, er, at vi i Danmark har al grund til at være meget stolte af vores indsats.
Det kan godt være, jeg ikke sagde det så tydeligt i talen; jeg har sagt det i andre sammenhænge.
Jeg er stolt af regeringen på det her område.
Jeg synes, vores statsminister gør det fremragende på spørgsmålet om Ukraine, uanset om hun er motiveret af et ønske om et jobskifte eller et oprigtigt ønske om at hjælpe Ukraine.
Jeg er fløjtende ligeglad.
Jeg synes, regeringen gør det supergodt på spørgsmålet om Ukraine.
Jeg synes, at Europa samlet set slet ikke gør nok, og at man er fanget i den her tankegang de fleste steder i Europa – ikke så meget i Østeuropa – at det hele handler om, at man ikke må provokere Rusland og Putin.
Og det, man ikke har forstået, er, at det eneste, der provokerer ham, er nøleri.
Det er, at man ikke stempler hårdere ind.
Det er det eneste, der provokerer ham.
Men at anklage den danske regering for at være nølende her har jeg aldrig gjort og ønsker heller ikke at gøre.
Thomas Skriver Jensen (S), 2024-05-29:
Det bliver ikke en særlig lang en.
Det bliver en kvittering, for det er godt at høre.
Jeg var lidt i tvivl om, om ordføreren var i stand til at rose regeringen.
Men jeg er fuldstændig enig.
Vi har en god regering, og jeg gør mig ingen forestillinger om, at det har noget med jobjagt at gøre.
Jeg tror rent faktisk og ved og er ret sikker på helt ind i hjertet, at statsministeren mener, at ukrainernes frihedskamp også er vores frihedskamp.
Så det er jeg glad for at høre.
Jeg er glad for at høre, at Liberal Alliance også kan rose regeringen.
Det synes jeg hæver niveauet i debatten væsentligt.
Monika Rubin (M), 2024-05-29:
Tusind tak for spørgsmålet.
Det er virkelig et vigtigt emne, hvordan vi mindsker uligheden i sundhed i Danmark.
Der er jo mange greb, vi bliver nødt til at kigge på.
I forhold til almen praksis-området er der også flere knapper, vi skal trykke på.
Signe Munk (SF), 2024-05-29:
Ja, det var en mere indviklet affære end som så, men alt endte jo godt.
Der, hvor jeg bor, er det nærmeste lægetilbud en privat lægeklinik under alles Lægehus.
Jeg siger det egentlig sådan meget alvorligt ment, men med et lille glimt i øjet, at jobrotation virkelig er noget, der bliver lavet i praksis der, for de læger, man møder, er meget forskellige fra den ene dag til den anden og fra den ene uge til den anden.
Det er en alvorlig sag, for vi ved, at det at have en læge, der kender dig og kender din historik og din historie, har en afgørende indflydelse på, om du får opsporet sygdom tidligt, og om du i det hele taget får et sundt og længere liv.
Der er simpelt hen forskel.
Jeg kan forstå på fru Monika Rubin, at en del af løsningen for Moderaterne er, at der skal være en central tildeling af ydernumre.
Det kan jeg ikke rigtig forstå skulle hjælpe på noget.
For problemet der, hvor jeg bor, er jo ikke, at der ikke er et ydernummer, men at der ikke er læger, der griber det ydernummer og opretter egen praksis.
Monika Rubin (M), 2024-05-29:
Jeg forsøgte faktisk bare at svare på det spørgsmål, som ordføreren stillede.
Det var ikke et møde, Moderaterne holdt.
Det var et møde, Moderaterne deltog i.
Forsamlingsfriheden i Danmark er jo også frihed, og der kommer vi ikke til at stille krav til, hvem der forsamler sig og hvordan.
Så vi taler om de moderate politiske værdier, når vi deltager i et vælgermøde.
Når vi selv afholder vælgermøder, tilstræber vi diversitet, og vi plejer faktisk primært at synge sange, når vi afholder møder.
Inger Støjberg (DD), 2024-05-29:
Fru Monika Rubin indleder sin tale med at fortælle om sin far, der kommer hertil og dufter friheden og lever i friheden, for så efterfølgende at stå og forsvare, at der bliver holdt kønsopdelte møder med en moderat kandidat.
Hvad er det dog for noget?
Det er alt andet end duften af frihed og ligestilling.
Monika Rubin (M), 2024-05-29:
Mange tak for spørgsmålet.
Jeg kunne godt fornemme, at man allerede varmede op til det med Socialdemokratiet.
Jeg tænker, at ordføreren henviser til et møde, der blev afholdt af nogle andre and Moderaterne, men hvor der var en moderat europaparlamentskandidat til stede.
Det er ét møde.
For det er klart, at jo større diversitet der er i en forsamling, jo bedre bliver samtalerne også.
Når det så er sagt, går vi i Moderaterne mere op i, hvad vi siger, end hvem, vi siger det til.
Inger Støjberg (DD), 2024-05-29:
Tak for det.
Nu talte jeg jo med fru Monika Rubins socialdemokratiske kollega om de artikler, som Berlingske i øjeblikket bringer, og hvori de kan fortælle om kønsopdelte vælgermøder.
Det ser ud til nu her, at problemet åbenbart er større end først antaget, i og med at jeg kan forstå, at der er flere, endda også den socialdemokratiske spidskandidat, som angiveligt har deltaget i den her slags møder, som ifølge eksperter foregår i en islamisk atmosfære.
Møderne bliver jo indledt med koranrecitationer og muslimsk bøn.
Mener fru Monika Rubin, at det er acceptabelt, at der her i Danmark bliver afholdt vælgermøder i regi af Moderaterne, der foregår i en islamisk atmosfære med kønsfordeling?
Alex Vanopslagh (LA), 2024-05-29:
Vores kampagne laver i hvert fald meget sjov med, at det ikke kan gå hurtigt nok.
Men sandheden er jo den, at hvis vi opnår et valg til Europa-Parlamentet – det er ikke givet – og hvis det bliver vores spidskandidat, Henrik Dahl, vil jeg også savne ham herhjemme, men jeg tror, han vil gøre en god figur dernede.
Og så må vi jo se, hvor nem han bliver at styre her fra København.
Det kan så være en bekymring, jeg skal have på sigt.
Betina Kastbjerg (DD), 2024-05-29:
Jeg følger jo lidt med på de sociale medier og kan se, at hr. Henrik Dahl søger meget opmærksomhed hos hr. Alex Vanopslagh, og jeg så også, at han forstyrrede hr. Alex Vanopslagh hernede i salen.
Så jeg vil bare gerne lige høre hr. Alex Vanopslagh: Hvor meget vil han gerne have ham sendt til Bruxelles, og hvor hurtigt kan han komme af med ham?